Sag om overlevering af barn ved forældresamvær
Ret: Retten i Hillerød (1. instans)
Faggruppe: Fogedsag — Særlig fogedsag
Sagsemner: Fogedret proces;

/

Retten i Hillerød

Den 31. oktober 2008 kl. 14:00 blev fogedretten sat i mødelokale 4 af
Dommer.

Der blev foretaget FS 5575/2008

Far
Adresse 1
By 1
mod
Mor
Adresse 2
By 2

Far var mødt.

Mor mødte med advokat Birgitte Schack, der med henvis-ning til sin begæring
af 3. oktober 2008 blev beskikket for hende.

Til stede var endvidere børnesagkyndig, Psykolog samt Barn, født den 7.
oktober 2000.

Det tidligere fremlagte var til stede. Der blev endvidere fremlagt e-mail af 8.
oktober 2008 fra faderen til moderen.

Fogden bad forældrene og den beskikkede advokat om at vente ude, mens den
børnesagkyndige og fogden tog en samtale med Barn alene.

Efter tre kvarters samtale med Barn hentedes forældrene, for at Barn kunne få
sit overtøj og tage afsked med mor og tage med far på weekends-amvær som
bestemt i statsforvaltningens samværsafgørelse.

Barn havde det synligt meget svært med at gense mor i afleveringsøje-blikket
og at skulle gå fra mor, som tog hende ind til sig. Fogden og den bør-
nesagkyndige opfordrede forgæves moderen til aktivt at hjælpe Barn på vej.
Moderen gav i den forbindelse Barn muligheden for selv at afgøre, om hun
eller moderen skulle forlade mødelokalet først, hvilket Barn ikke var i stand
til. Fogden opfordrede moderen til at imødekomme Barns ønske om at få et
telefonnummer med sig, så hun kan ringe og tale med sin mor, inden hun skal
sove, men moderen afviste det.

Moderen gik herefter ud af mødelokalet og længere ned ad gangen til sin ad-
vokat, som havde opholdt sig her under hele afleveringsforløbet. Den børne-
sagkyndige løftede Barn, der havde sat sig ned på gulvet, og bar hende højlydt
grædende ud af døren og ned ad trapperne for at følge hende og fade-ren ned
til dennes bil.

10-15 minutter senere kom den børnesagkyndige retur for at forklare om for-
STD074607-S02-ST021101-K234-T2-L03-M14-\R32



/

Side 2/3

løbet af den endelige udlevering. Fogden opfordrede moderen til at komme
tilbage i mødelokalet og overhøre afrapporteringen, men hun valgte at forla-de
retten.

På denne baggrund valgte fogden, mens moderen endnu var inden for høre-
vidde, at afsige følgende

KENDELSE

Uanset den umiddelbart voldsomme overlevering af Barn finder fogedret-ten
ikke, at det vil være til alvorlig fare for hende fysisk eller psykisk at komme på
weekendsamvær hos sin far som bestemt i Statsforvaltningen Ho-vedstadens
afgørelse af 8. maj 2008.

Samtalen i dag med Barn har fastslået, at hun ikke er afvisende over for at se
sin far, men på grund af de dybe uoverensstemmelser og den langvarige
manglende kommunikation mellem forældrene har hun uden sin mors op-
bakning svært ved at give sig selv tilladelse til at være på samvær hos sin far.

Det er opfattelsen, at en oprigtig og aktiv indsats for samt positiv indstilling
hos moderen til, at der skal være et samvær mellem far og Barn, har altaf-
gørende betydning for, om der i fremtiden vil være samvær imellem de to. Da
moderen indtil videre ikke i fornødent omfang har demonstreret, at hun vil
gøre sit til, at samværet bliver en realitet, finder fogedretten det nødven-digt at
pålægge hende en tvangsbøde af en betydelig størrelse, hvis hun ikke aktivt
medvirker til, at der bliver samvær næste gang.

Derfor bestemmes:

Mor skal sørge for, at Barn kan afhentes i SFOen til samvær fredag den 14.
november 2008 kl. 16.00.

Hvis Mor ikke medvirker til, at Barn udleveres til sam-vær som anført, vil hun
kunne pålægges en tvangsbøde på 5.000 kr.

- 0 -

Børnesagkyndig Psykolog redegjorde herefter over for fogden og advokat
Birgitte Schack, hvordan han oplevede samtalen med Barn og den
efterfølgende udlevering til faderen. Det var hans indtryk, at Barn var åben og
villig til at forklare sig under børnesamtalen, og at hun gerne vil se sin far
hveranden uge men har det rigtig svært med forældrenes konflikt, og om det er
OK at have det godt, når hun er hos far. Hun vil meget gerne have mulighed
for at kunne ringe til mor, når hun overnatter hos far, men vil godt kunne klare
det, også selv om det ikke vil være muligt. Hun ved godt, at mor ikke vil have,
at far får mors telefonnummer. I det øjeblik moderen trådte

STD074607-S02-ST021101-K234-T2-L03-M14-\R32



/

Side 3/3

ind i mødelokalet, ændrede billedet af Barn sig imidlertid til en lille pige, som
straks blev suget ind af sin mor, der havde ondt af hende, tog hende op på
skødet og vuggede hende i armene. Han syntes, at det var nødvendigt, at Barn
ikke selv skulle tage beslutningen om, hvordan afleveringsforløbet skulle
afsluttes og valgte at tage hende op og bære hende, da moderen ikke traf
beslutningen. Barn strittede imod og græd på vej ned af trappen, men da han
spurgte, om hun selv ville gå resten af vejen, svarede hun bekræften-de og bad
om, at man hentede madpakken, som hun havde lagt fra sig uden-for
mødelokalet. Hun fulgtes med ham og faderen ned til dennes bil, hvor farmor
ventede. Hun gik selv ind i bilen, selv om hun så ud til at have det svært.

Den børnesagkyndige foreslog, at han eksempelvis på mandag tager en op-
følgende samtale med Barn ude i hendes SFO om, hvordan samværet hos far
og overgangen til mor har været, hvilket advokat Birgitte Schack bifaldt.

Det aftaltes, at advokat Birgitte Schack i weekenden drøfter muligheden med
moderen og i givet fald opnår hendes accept dertil, så den børnesagkyn-dige
kan henvende sig i SFOen mandag morgen.

Sagen udsat.

Fogedretten hævet kl. 15.45.

Dommer

STD074607-S02-ST021101-K234-T2-L03-M14-\R32